open-index/open-wikipedia-markdown huggingface dataset:
Βουλγαρικές βουλευτικές εκλογές Ιουνίου 2024

Πρόωρες βουλευτικές εκλογές διεξήχθησαν στη Βουλγαρία στις 9 Ιουνίου 2024, για την εκλογή μελών της Εθνοσυνέλευσης. Οι εκλογές συνέπεσαν με τις εκλογές για το Ευρωπαϊκό Κοινοβούλιο την ίδια ημέρα.

Οι βουλευτικές εκλογές είχαν αρχικά προγραμματιστεί να διεξαχθούν πριν από τις 12 Ιουνίου 2027· ωστόσο, η προγραμματισμένη κυβέρνηση εναλλαγής που είχε συμφωνηθεί μεταξύ του GERB και του Συνεχίζουμε για την Αλλαγή - Δημοκρατική Βουλγαρία (PP-DB) δεν υλοποιήθηκε τον Μάρτιο του 2024 και δεν κατέστη δυνατόν να σχηματιστεί άλλη κυβέρνηση.

Ο συνασπισμός GERB-SDS σημείωσε τα καλύτερα αποτελέσματα, λαμβάνοντας σχεδόν το 24% των ψήφων και 68 έδρες, χωρίς όμως να εξασφαλίσει πλειοψηφία στην Εθνοσυνέλευση. Η συμμετοχή στις εκλογές ήταν μόλις 34%, το χαμηλότερο ποσοστό από το τέλος του κομμουνιστικού καθεστώτος το 1989.

Η νέα 50ή Βουλή αντικατέστησε την 49η, όταν όλα τα εκλεγμένα μέλη ορκίστηκαν στις 19 Ιουνίου 2024. Η τρίτη και τελευταία προσπάθεια σχηματισμού κυβέρνησης απέτυχε στις 5 Αυγούστου 2024. Στις 9 Αυγούστου ο πρόεδρος της Βουλγαρίας διόρισε, ως συνέπεια, την Γκορίτσα Γκραντσαρόβα-Κοζιάρεβα (αντιπρόεδρο του Εθνικού Ελεγκτικού Συνεδρίου) ως επόμενη υπηρεσιακή πρωθυπουργό. Η Γκραντσαρόβα-Κοζιάρεβα έλαβε εντολή δέκα ημερών για να σχηματίσει πρόταση για το επόμενο υπηρεσιακό σχήμα, το οποίο θα διοριζόταν στις 20 Αυγούστου 2024, με τις επόμενες πρόωρες εκλογές να αναμένονται στις 20 Οκτωβρίου 2024. Στις 19 Αυγούστου, ωστόσο, η προτεινόμενη κυβέρνηση της Γκραντσαρόβα-Κοζιάρεβα απορρίφθηκε από τον πρόεδρο της Βουλγαρίας, καθώς αντιτάχθηκε στην πρόταση να παραμείνει στη θέση του υπουργού Εσωτερικών ο αμφιλεγόμενος Καλίν Στογιάνοφ. Στις 27 Αυγούστου ο πρόεδρος εξέδωσε τελικά διάταγμα με το οποίο διόρισε τη Δεύτερη κυβέρνηση Γκλάβτσεφ ως επόμενη υπηρεσιακή κυβέρνηση, αντικαθιστώντας την Πρώτη κυβέρνηση Γκλάβτσεφ (με τους 17 από τους 20 υπουργούς να επαναδιορίζονται) και όρισε τις επόμενες πρόωρες βουλευτικές εκλογές για τις 27 Οκτωβρίου 2024.

## Αποτελέσματα

## Παραπομπές


2024 06
Βουλγαρια
Επαρχία Ιεράπετρας

Η **Επαρχία Ιεράπετρας** αποτελούσε μία από τις τέσσερις συνολικά επαρχίες του Νομού Λασιθίου με έδρα την ομώνυμη πόλη. Καταλάμβανε το κεντρικό και νοτιοδυτικό τμήμα του νομού. Βρεχόνταν κυρίως από το Λιβυκό Πέλαγος στα νότια, αλλά και από το Κρητικό Πέλαγος στα βόρεια. Συνόρευε στα βορειοδυτικά με την Επαρχία Λασιθίου, στα βόρεια με την Επαρχία Μιραμπέλλου, στα ανατολικά με την Επαρχία Σητείας και δυτικά με την Επαρχία Βιάννου του Νομού Ηρακλείου.

## Δήμος και Κοινότητες
Η Επαρχία Ιεράπετρας περιλάμβανε έναν δήμο και δεκαέξι κοινότητες, οι οποίες σήμερα εντάσσονται όλες στον Δήμο Ιεράπετρας.

## Παραπομπές


Ιεράπετρας
Επαρχία Λασιθίου

Η **Επαρχία** **Λασιθίου** αποτελούσε μία από τις τέσσερις συνολικά επαρχίες του Νομού Λασιθίου με έδρα το Τζερμιάδο.. Καταλάμβανε το όμώνυμο οροπέδιο στο δυτικό ορεινό τμήμα του νομού.  Συνόρευε στα βόρεια και ανατολικά με την Επαρχία Μιραμπέλλου, στα νοτιοανατολικά με την Επαρχία Ιεράπετρας του Νομού Λασιθίου, καθώς και στα νότια με την Επαρχία Βιάννου και δυτικά με την Επαρχία Πεδιάδος του Νομού Ηρακλείου..

## Κοινότητες
Η Επαρχία Λασιθίου αποτελούνταν συνολικά από 12 κοινότητες, οι οποίες σήμερα ανήκουν όλες στον Δήμο Οροπεδίου Λασιθίου, με εξαίρεση την Κοινότητα Έξω Ποτάμων.

## Παραπομπές


Λασιθίου
Μαγδαληνή

Το **Μαγδαληνή** ή **Μανταλένα** ή **Μάγδα** είναι γυναικείο όνομα που χρησιμοποιείται προς τιμήν της βιβλικής μορφής Μαρίας Μαγδαληνής σε πολλές χώρες, όπως Βουλγαρία, Γερμανία, Γεωργία, Ελλάδα, Ισπανία, Κροατία, Λετονία, Ουγγαρία, Πολωνία, Πορτογαλία, Ρουμανία, σκανδιναβικές χώρες, Σλοβακία, Σλοβενία και Τσεχία.

Στα Εβραϊκά, το όνομα σημαίνει «από τα Μάγδαλα», μια κωμόπολη της Γαλιλαίας που, κατά μία εκδοχή, θεωρείται πατρία της Μαρίας Μαγδαληνής. 

## Άτομα με το όνομα Μαγδαληνή

### Θρησκευτικά πρόσωπα και ευγενείς
* Μαρία Μαγδαληνή (π. 8 μ.Χ.-) ακόλουθος του Χριστού 
* Μαγδαληνή Βισκόντι (1366-1404), δούκισσα της Βαυαρίας 
* Μαγδαληνή Μπουοντελμόντι (14ος-15ος αι.), κόμισσα της Ιταλίας 
* Μαγδαληνή των Μεδίκων (1473-1519), Φλωρεντινή ευγενής 
* Μαγδαληνή της Γαλλίας, (1537-1537), βασίλισσα της Σκωτίας
* Μαγδαληνή του Λίπε (1552-1587), Γερμανίδα κόμισσα 
* Μαγδαληνή του Βάλντεκ (1558-1599), κόμισσα του Νάσαου-Ζίγκεν 
* Μαγδαληνή του Βρανδεμβούργου (1582-1616), Γερμανίδα ευγενής 
* Μαγδαλήνα της Βαυαρίας (1587-1628), Γερμανίδα κόμισσα 
* Μαγδαληνή Κυπρία (17ος αι.), Κύπρια μοναχή και βιβλιογράφος 
* Μαγδαληνή της Σουηδίας (1982-), πριγκίπισσα της Σουηδίας 

### Άλλες
* Μανταλένα (1947-1988), καλλιτεχνικό ψευδώνυμο της Ελληνίδας τραγουδίστριας Αικατερίνης Μπότση 
* Μαγκνταλένα Αμπανακόβιτς (1930-2017), Πολωνή γλύπτρια 
* Μαγκνταλένα Άντερσον (1967-), Σουηδή πολιτικός 
* Μάγδα Γιαννίκου (1981-), Ελληνίδα συνθέτρια, μουσικός και τραγουδίστρια 
* Μάγδα Γκέμπελς (1901-1945), σύζυγος του πολιτικού της ναζιστικής Γερμανίας Γιόζεφ Γκέμπελς 
* Μάγδα Γκουσμάν (1931-2015), Μεξικανή ηθοποιός 
* Μάρια Μαγκνταλένα Γουμπιένσκα (1833-1920), Πολωνή καλλιτέχνης και εκπαιδευτικός 
* Μάγδα Καρίνα (1966-), Μεξικανή ηθοποιός 
* Μαγκνταλένα Κόζενα (1973-), Τσέχα μεσόφωνος 
* Μάγκντα Λινέτ (1992-), Πολωνή αντισφαιρίστρια 
* Μάγκντα Νταβίτ (1966-2023), όνομα που υιοθέτησε η Ιρλανδή τραγουδίστρια και τραγουδοποιός Σινέντ Ο' Κόνορ 
* Μαγκνταλένα Σαμοζβάνιετς (1894-1972), Πολωνή συγγραφέας 
* Μάγκντα Σάμπο (1917-2007), Ουγγαρέζα μυθιστοριογράφος 
* Μαγκνταλένα Τουλ (1980-), Πολωνή τραγουδίστρια 
* Μάγδα Τσαγγάνη (1951-), Ελληνίδα ηθοποιός 

## Φανταστικοί χαρακτήρες

* Μάγκντα (Κριστίνα Γουέιμπορν), χαρακτήρας από την ταινία *[[Τζέιμς Μποντ, πράκτωρ 007: Επιχείρηση Οκτάπουσι]]* (1983), σε σκηνοθεσία του Τζον Γκλεν
* Μανταλένα Χαρίδημου (Αλίκη Βουγιουκλάκη), ορφανή βαρκάρισσα που ανταγωνίζεται και τελικά ερωτεύεται τον Λάμπη Γιόκαρη (Δημήτρης Παπαμιχαήλ), στην ταινία ''Μανταλένα'' (1960), σε σκηνοθεσία Ντίνου Δημόπουλου και σενάριο Γεωργίου Ρούσσου 

## Παραπομπές

Κατηγορία:Γυναικεία ονόματα
Επαρχία Σητείας

Η **Επαρχία Σητείας** αποτελούσε μία από τις τέσσερις συνολικά επαρχίες του Νομού Λασιθίου με έδρα την ομώνυμη πόλη, η οποία κατείχε το ανατολικό τμήμα του νομού. Βρεχόταν από το Κρητικό Πέλαγος στα βόρεια, στα ανατολικά από το Καρπάθιο Πέλαγος καθώς και από το Λιβυκό Πέλαγος στα νότια. Συνόρευε δυτικά με την Επαρχία Ιεράπετρας..

## Δήμος και κοινότητες
Η Επαρχία Σητείας αποτελούνταν από έναν δήμο και συνολικά 35 κοινότητες. Σήμερα, το μεγαλύτερο μέρος της έκτασής της ανήκει στον Δήμο Σητείας, ενώ τέσσερεις κοινότητες εντάχθηκαν στον γειτονικό δήμο Ιεράπετρας.

## Παραπομπές


Σητείας
Νίκη (αποσαφήνιση)

Η ονομασία **Νίκη** μπορεί να αναφέρεται:

* Στην Νίκη της Σαμοθράκης
* Στην Νίκη του Μενδαίου Παιωνίου
* Στην θεά Νίκη
* Στο όνομα Νίκη
* Στο πολιτικό κόμμα Νίκη

## Αθλητικοί σύλλογοι
Στους παρακάτω αθλητικούς συλλόγους:
* Νίκη Αγκαθιάς
* Νίκη Αιγινίου
* Νίκη Αλεξανδρούπολης
* Νίκη Αλίμου
* Νίκη Αμαρουσίου
* Νίκη Αμμουλιανής
* Νίκη Αμπελώνα
* Νίκη Άνθειας
* Νίκη Αξού
* Νίκη Απαλού
* Νίκη Αχαρνών
* Νίκη Βόλου ή σε κάθε ένα από τα επιμέρους αθλητικά της τμήματα
:: Νίκη Βόλου (ποδόσφαιρο)
:: Νίκη Βόλου (μπάσκετ ανδρών)
:: Νίκη Βόλου (μπάσκετ γυναικών)
:: Νίκη Βόλου (βόλεϊ γυναικών)
:: Νίκη Βόλου (πόλο)
:: Νίκη Βόλου (κολύμβηση)
* Νίκη Βύρωνα
* Νίκη Γαλατσίου
* Νίκη Δροσιάς
* *[[Νίκη Διοικητηρίου]]*
* Νίκη Ευκαρπίας
* Νίκη Ηρακλείου
* ''Νίκη Ιωαννίνων'' (ποδοσφαιρικό σωματείο)
* Νίκη Ιωαννίνων (σύλλογος τάε κβον ντο) 
* Νίκη Καλαμάτας
* Νίκη Καλής
* Νίκη Καμινάδων Καρδίτσας
* Νίκη Κερατέας
* Νίκη Λάρισας 
* Νίκη Λαφυστίου
* Νίκη Λευκάδας
* Νίκη Μεγαλόπολης
* Νίκη Μεσημερίου
* ''Νίκη Μεσολογγίου''
* Νίκη Μιχαήλ
* Νίκη Ναυπλίου
* Νίκη Νεοχωρούδας
* Νίκη Πάτρας (σύλλογος στίβου)
* Νίκη Πατρών (σύλλογος τένις)
* Νίκη Πεύκης
* Νίκη Πολυγύρου
* Νίκη Προαστείου
* Νίκη Ρέντη
* Νίκη Ρόδου
* Νίκη Σητείας
* Νίκη Τραγανού
* Νίκη Χριστού

Σημ: Οι ομάδες με *πλάγια* γράμματα έχουν διαλυθεί, συγχωνευτεί ή αναστείλει τη λειτουργία τους.
Επαρχία Μιραμπέλλου

Η **Επαρχία Μιραμπέλλου** αποτελούσε μία από τις τέσσερις συνολικά επαρχίες του Νομού Λασιθίου με έδρα τον Άγιο Νικόλαο (ιστορική έδρα Νεάπολη), η οποία κατείχε το βορειοδυτικό τμήμα του νομού. Βρεχόνταν από το Κρητικό Πέλαγος στα βόρεια και ανατολικά από τον Κόλπο Μιραμπέλλου. Συνόρευε στα νοτιοδυτικά με την Επαρχία Λασιθίου, στα νότια με την Επαρχία Ιεράπετρας του ιδίου νομού, καθώς και στα δυτικα με την Επαρχία Πεδιάδος του Νομού Ηρακλείου..

## Δήμοι και Κοινότητες
Η Επαρχία Μιραμπέλλου αποτελούνταν από δύο δήμους και συνολικά 23 κοινότητες, οι οποίες σήμερα υπάγονται όλοι στον Δήμο Αγίου Νικολάου

## Παραπομπές


Μιραμπέλλου
Άνω Καρουζανά Ηρακλείου

Τα **Άνω Καρουζανά** ή **Επάνω Καρουζανά** είναι μικρός οικισμός του Δήμου Μινώα Πεδιάδος στην Περιφερειακή Ενότητα Ηρακλείου στην Κρήτη.

## Γενικά στοιχεία
Τα Άνω Καρουζανά βρίσκονται προς το βόρειο τμήμα του νησιού σε υψόμετρο 334 μέτρα ενώ απέχουν περίπου 36 χιλιόμετρα Α.-ΝΑ. από το Ηράκλειο (μέσω Χερσονήσου), 6 χιλιόμετρα ΒΑ. από το Καστέλλι και 2 χιλιόμετρα Α. από τα Κάτω Καρουζανά. Αναφέρονται επίσημα ως ξεχωριστός οικισμός το 1925 να προσαρτώνται στην τότε κοινότητα Πηγαϊδουρίου. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με την  Άγνο, τα Κάτω Καρουζανά και το Μπιτζαριανό αποτελούν την κοινότητα Καρουζανών που υπάγεται στη δημοτική ενότητα Καστελλίου του Δήμου Μινώα Πεδιάδος ενώ σύμφωνα με την απογραφή 2021 απογράφησαν 24 κάτοικοι.  

Δείτε ***[[Κοινότητα Καρουζανών]]***

## Δείτε επίσης
Ο αρχικός οικισμός Καρουζανά και η ιστορία του.

## Εξωτερικοί σύνδεσμοι
* Καρουζανώ από τον Δήμο Μινώα Πεδιάδας

## Παραπομπές


Κατηγορία:Χωριά της περιφερειακής ενότητας Ηρακλείου
Βόινικοφ

Το **Βόινικοφ** (τσεχ. *Vojníkov*) είναι μικρό χωριό και δήμος της Τσεχίας, που υπάγεται στο Διαμέρισμα του Πίσεκ της Περιφέρειας της Νότιας Βοημίας. Απέχει, σε ευθεία γραμμή, 5,5 χιλιόμετρα βόρεια-βορειοανατολικά από το κέντρο της πόλεως Πίσεκ, πρωτεύουσας του διαμερίσματος, και 83 χιλιόμετρα νότια από το κέντρο της πρωτεύουσας της Τσεχίας, της Πράγας. Το Βόινικοφ αναφέρεται για πρώτη φορά σε γραπτή πηγή το έτος 1542. Ως δήμος έχει έκταση 11,78 τετραγωνικά χιλιόμετρα, ενώ ο πληθυσμός ήταν 90 κάτοικοι στις αρχές του 2025, έναντι 106 κατοίκων το 1991 και 392 κατοίκων το 1900. Εκτός από το ομώνυμο χωριό, ο δήμος περιλαμβάνει άλλα δύο δημοτικά διαμερίσματα-οικισμούς: το Ντρζοφ και τη Λούκα, στα βόρεια του χωριού Βόινικοφ. Το χωριό είναι κτισμένο σε μεσοσταθμικό υψόμετρο 425 μέτρα πάνω από την επιφάνεια της θάλασσας.

## Παραπομπές


## Εξωτερικοί σύνδεσμοι
* 

Βοινικοφ
Άλμπρεχτιτσε ναντ Βλτάβου

Το **Άλμπρεχτιτσε ναντ Βλτάβου** (τσεχ. *Albrechtice nad Vltavou*) είναι χωριό και δήμος της Τσεχίας, που υπάγεται στο Διαμέρισμα του Πίσεκ της Περιφέρειας της Νότιας Βοημίας. Απέχει, σε ευθεία γραμμή, 13 χιλιόμετρα ανατολικά-νοτιοανατολικά από το κέντρο της πόλεως Πίσεκ, πρωτεύουσας του διαμερίσματος, και 78 χιλιόμ. νότια από το κέντρο της πρωτεύουσας της Τσεχίας, της Πράγας. Το Άλμπρεχτιτσε ναντ Βλτάβου αναφέρεται για πρώτη φορά σε γραπτή πηγή το έτος 1352. Ως δήμος έχει έκταση 36,71 τετραγωνικά χιλιόμετρα, ενώ ο πληθυσμός ήταν 1.027 κάτοικοι στις αρχές του 2025, έναντι 897 κατοίκων το 1991 και 2.424 κατοίκων το 1900. Εκτός από το ομώνυμο χωριό, ο δήμος περιλαμβάνει άλλα 5 δημοτικά διαμερίσματα-οικισμούς. Το χωριό είναι κτισμένο σε μέσο υψόμετρο 428 μέτρα πάνω από την επιφάνεια της θάλασσας, τουλάχιστον 2 χιλιόμετρα δυτικά από την αριστερή όχθη του Μολδάβα, όπως υποδηλώνει και η ονομασία του, που σημαίνει (με εξελληνισμό) «μέρος του Αλβέρτου επί του Μολδάβα» (ο Μολδάβας στην Τσεχία ονομάζεται «Βλτάβα»). Επάνω στην όχθη βρίσκεται ο οικισμός Χλάντνα του δήμου.

Ως προς την ιστορία του, το Άλμπρεχτιτσε θα ήταν ίσως σήμερα, όπως και τον 16ο αιώνα, μια κωμόπολη, αν δεν καταστρεφόταν στον Τριακονταετή Πόλεμο, οπότε το 1635 υποβαθμίσθηκε σε «χωριό». Το σημαντικότερο αξιοθέατο του δήμου είναι ο Ναός των Αγίων Πέτρου και Παύλου, κτίσμα σε ρομανικό ρυθμό από τον ύστερο 12ο αιώνα (αναφέρεται για πρώτη φορά σε γραπτή πηγή το 1360) με αυλόγυρο. Το υψηλό τοίχωμα του αυλόγυρου φέρει μοναδική διακόσμηση με κλειστές αψίδες, ζωγραφικές αναπαραστάσεις και ηθικοπλαστικούς στίχους από τον 19ο αιώνα.

## Παραπομπές


## Εξωτερικοί σύνδεσμοι
* 

Κατηγορία:Χωριά της Νότιας Βοημίας
Μακρόπουλος

Το ελληνικό επώνυμο **Μακρόπουλος** μπορεί να αναφέρεται σε κάποιο από τα παρακάτω πρόσωπα:

* Γεώργιος Μακρόπουλος (γενν. 1953), σκακιστής
* Ιωάννης Μακρόπουλος (1883-1954), δικηγόρος και πολιτικός, που υπηρέτησε ως πρόεδρος της Βουλής, βουλευτής, υπουργός και δήμαρχος Λαμιέων
* Μιχάλης Μακρόπουλος (γενν. 1965), συγγραφέας
* Νίκος Μακρόπουλος (γενν. 1965), λαϊκός τραγουδιστής
* Στέφανος Μακρόπουλος (1903-1963), πολιτικός, βουλευτής Φθιώτιδας
* Τζώρτζιαν Μακρόπουλος (1943-2010), Αμερικανίδα ιστορικός της επαγγελματικής πάλης και συγγραφέας

## Δείτε επίσης
* Μαρίνα Μακροπούλου (γενν. 1960), Ελληνορουμάνα σκακίστρια
* *[[Υπόθεσις Μακρόπουλος]]*, όπερα (1926) του Λέος Γιάνατσεκ
Le Roy engloys

[μικρογραφία|Ο βασιλιάς [Ερρίκος Ε΄ της Αγγλίας|Ερρίκος Ε' της Αγγλίας]]
Το «**Le Roi Anglois**» (στα ελληνικά: ο Άγγλος βασιλιάς, αγγ. Τhe English King) είναi ένα τραγούδι που βρίσκεται στο Χειρόγραφο του Μπαγιέ, μια συλλογή με πάνω από 100 τραγούδια που συγκεντρώθηκαν στις αρχές του 16ου αιώνα από τον Κάρολο Γ΄ της Βουρβόνης και γράφτηκαν στα τέλη του 15ου αιώνα, λίγες δεκαετίες μετά το τέλος του Εκατονταετή Πολέμου.

Το τραγούδι περιέχει πολλά ιστορικά σφάλματα, γεγονός που αποδίδεται στο ότι συντέθηκε σχεδόν μισό αιώνα μετά τα γεγονότα που αφηγείται. Ο Άγγλος βασιλιάς Ερρίκος Ε΄ αναφέρεται στο τραγούδι ότι πέθανε στο Σαιν-Φιάκρ στη Μπρι, ενώ στην πραγματικότητα πέθανε στο Βενσέν. Ο «Καπετάν Πρεζάν» (Capitainne Prégent) είναι ο Πρυζέν ο Η' του Κετιβί, ένας από τους νικητές (μαζί με τον Ζαν του Κλερμόν) της μάχης του Φορμινί (18 Απριλίου 1450), κατά την οποία σκοτώθηκαν περίπο 3.500 Άγγλοι και 500 Γάλλοι. Η μεσαία γαλλική έκφραση για τη λέξη «ουρές» (couez), θυμίζει φωνητικά τη λέξη «couard», που σημαίνει δειλός. Η λέξη «godon» ήταν τότε μια γαλλική εθνοτική μειωτική λέξη για τους Άγγλους, πιθανώς προέρχεται από παραφθορά της αγγλικής φράσης «god-damn» (ο Θεός να καταραστεί).

## Στίχοι

## Σημειώσεις

## Αναφορές

Κατηγορία:Γαλλικά τραγούδια
Κατηγορία:Εκατονταετής Πόλεμος
Τρουλάκι Σίφνου

Το **Τρουλάκι** είναι οικισμός της Σίφνου στις Κυκλάδες και το Νότιο Αιγαίο.

## Γενικά στοιχεία
Το Τρουλάκι βρίσκεται στο βόρειο τμήμα του νησιού σε υψόμετρο 290 μέτρα. Απέχει 8 χιλιόμετρα βορειοδυτικά από την Απολλωνία (την πρωτεύουσα του νησιού) και 9 χιλιόμετρα βόρεια από τις Καμάρες (το λιμάνι του νησιού). Είναι αγροτικό χωριό πολύ κοντά στην επαρχιακή οδό Αρτεμώνα (ΝΑ.) - Χερρόνησος (ΒΔ.). Είναι γνωστό για το ηλιοβασίλεμα του ενώ αξιοθέατο είναι η γραφική και παλαιά εκκλησία της Παναγιάς που θεωρείται προστάτιδα των γεωργών και των κτηνοτρόφων της περιοχής.

Απογράφεται επίσημα για πρώτη φορά, ως ξεχωριστός οικισμός το 2001 στο τότε Τοπικό Διαμέρισμα Αρτεμώνος Σίφνου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Αρτεμώνα που υπάγεται στο Δήμο Σίφνου ενώ σύμφωνα με την απογραφή 2021 έχει 84 κατοίκους. Οι απογραφές πληθυσμού είναι:

## Παραπομπές


Κατηγορία:Χωριά της περιφερειακής ενότητας Μήλου
Κατηγορία:Χωριά της Σίφνου
Κάτω Πετάλι Σίφνου

Το **Κάτω Πετάλι** είναι οικισμός της Σίφνου στις Κυκλάδες και το Νότιο Αιγαίο.  

## Γενικά στοιχεία - αξιοθέατα
Το Κάτω Πετάλι βρίσκεται στο ανατολικό τμήμα του νησιού σε μικρό λόφο και υψόμετρο 163 μέτρα. Απέχει 7 χιλιόμετρα Α.-ΝΑ. από τις Καμάρες (το λιμάνι του νησιού) ενώ είναι δίπλα και ανατολικά από την Απολλωνία (την πρωτεύουσα του νησιού). Έχει χαρακτηριστεί παραδοσιακός οικισμός από το 1988  
αριστερά|μικρογραφία|229x229εσ|Θέα στο Κάτω Πετάλι (αριστερά) από την Απολλωνία.
Αξιοθέατα είναι η πλακόστρωτη πλατεία του με την ενοριακή εκκλησία της Ζωοδόχου Πηγής, η οποία χαρακτηρίζεται από τα πυργοειδή καμπαναριά της. Νοτιοανατολικά είναι το ιστορικό μοναστήρι του Αγίου Ιωάννη του Χρυσοστόμου (χρονολογείται πριν το 1650), όπου λειτούργησε το πρώτο Ελληνικό Σχολείο στη Σίφνο και μεταστεγάστηκε η Σχολή του Αγίου Τάφου ως "Ελληνομουσείον" Σίφνου (1835-1854). 

## Διοικητικά - πληθυσμιακά στοιχεία
Απογράφεται επίσημα, μετά την Τουρκοκρατία, το 1853 να προσαρτάται στον τότε δήμο Απολλωνίας. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Απολλωνίας που υπάγεται στο Δήμο Σίφνου ενώ σύμφωνα με την απογραφή 2021 έχει 121 κατοίκους. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Μήλου
Κατηγορία:Χωριά της Σίφνου
Φάρος Σίφνου

Ο **Φάρος** είναι οικισμός της Σίφνου στις Κυκλάδες και το Νότιο Αιγαίο.

## Γενικά στοιχεία - αξιοθέατα
Ο Φάρος βρίσκεται στα ανατολικά παράλια και προς το νότιο τμήμα του νησιού σε υψόμετρο 17 μέτρα. Απέχει 10 χιλιόμετρα Ν.-ΝΑ. από την Απολλωνία (την πρωτεύουσα του νησιού) και 13 χιλιόμετρα ΝΑ. από τις Καμάρες (το λιμάνι του νησιού). Έχει χαρακτηριστεί παραδοσιακός οικισμός από το 1988  
αριστερά|μικρογραφία|Μερική άποψη από το λιμανάκι.|210x210εσ
αριστερά|μικρογραφία|Ο Τίμιος Σταυρός.|210x210εσ
Πρόκειται για παλιό ψαροχώρι και υπήρξε το επίσημο λιμάνι του νησιού έως το 1883. Το όνομά του προέρχεται από τον φάρο που καθοδηγούσε τα πλοία στην είσοδο του κόλπου. Το χωριό έχει τρεις μικρές αμμώδεις παραλίες: η κεντρική - με κέντρα εστίασης, το Γλυφό - απ΄ όπου ξεκινά το μονοπάτι για την Χρυσοπηγή και την παραλία Αποκοφτό και η Φασσολού - με το μοναστήρι του Τίμιου Σταυρού του Φάρου λίγο πιο πέρα. 

Απογράφεται επίσημα από το 1897 να προσαρτάται στο δήμο Σίφνου μέχρι το 1908. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Απολλωνίας που υπάγεται στο Δήμο Σίφνου ενώ σύμφωνα με την απογραφή 2021 έχει 145 κατοίκους.  
αριστερά|μικρογραφία|209x209εσ|Η παραλία Φασσολού.
Οι απογραφές πληθυσμού μετά τον Β' Παγκόσμιο Πόλεμο είναι: 

## Παραπομπές


Κατηγορία:Χωριά της περιφερειακής ενότητας Μήλου
Κατηγορία:Χωριά της Σίφνου
Τάλαρες

Οι **Τάλαρες** (), ήταν Μολοσσικός λαός της αρχαίας Ηπείρου και της αρχαίας Θεσσαλίας, ο οποίος εξαφανίστηκε την εποχή του Στράβωνα. 

## Οξύνεια
Η πρωτεύουσά τους ήταν πιθανώς η πόλη Οξύνεια. Η Οξύνεια ή Οξύνιον ( ή ), ήταν πόλη στα όρια μεταξύ της αρχαίας Ηπείρου και της αρχαίας Θεσσαλίας, η οποία βρισκόταν πλησίον του Ίωνα, παραπόταμου του Πηνειού ποταμού. Περιγράφεται από τον Στράβωνα ως 120 στάδια μακριά από την πόλη Άζωρο.

## Αναφορές

Κατηγορία:Αρχαία φύλα στην Ήπειρο
Κατηγορία:Αρχαία ελληνικά φύλα
Κατηγορία:Αρχαίοι Ηπειρώτες
Ζαν Εμανουέλ Ουεντραογκό

Ο **Ριμτάλμπα Ζαν Εμανουέλ Ουεντραογκό** (*Rimtalba Jean Emmanuel Ouédraogo*, γεννημένος στις 26 Δεκεμβρίου 1980) είναι δημοσιογράφος, παρουσιαστής και πολιτικός από την Μπουρκίνα Φάσο, ο οποίος υπηρετεί ως ο 17ος πρωθυπουργός από τον Δεκέμβριο του 2024.

## Βιογραφία
Ο Ουεντραογκό σπούδασε στο Πανεπιστήμιο της Ουαγκαντουγκού, αποκτώντας πτυχίο στην κοινωνιολογία και μεταπτυχιακό τίτλο στη διαμεσολάβηση και διαχείριση συγκρούσεων. Ο Ουεντραογκό ολοκλήρωσε τις εξετάσεις για το Ινστιτούτο Τεχνολογίας και Επιστημών της Πληροφορίας το 2006.

Εργάστηκε ως αρχισυντάκτης και στη συνέχεια ως διευθυντής της Ραδιοτηλεόρασης της Μπουρκίνα Φάσο από το 2016 έως το 2021. Παρουσίασε διάφορες εκπομπές, μεταξύ των οποίων και η "Sur la Brèche".

## Πολιτική σταδιοδρομία
Μετά το πραξικόπημα του Σεπτεμβρίου 2022 στην Μπουρκίνα Φάσο, ο Ουεντραογκό διορίστηκε υπουργός Επικοινωνίας, Πολιτισμού, Τεχνών και Τουρισμο, και ορίστηκε κυβερνητικός εκπρόσωπος της κυβέρνησης του Απολινέρ Ζ. Κιελέμ ντε Ταμπελά από το 2022 έως το 2024. Ως υπουργός Επικοινωνίας, ο Ουεντραογκό ήταν υπεύθυνος για την αναστολή αρκετών γαλλικών ραδιοφωνικών και τηλεοπτικών μέσων, όπως η Radio France Internationale, η Jeune Afrique, και η Le Monde. Η France 24 ανεστάλη ειδικά λόγω συνέντευξης με τον Αμπού Ουμπαϊντά Γιουσούφ αλ-Αννάμπι, ηγέτη της Αλ Κάιντα στο Ισλαμικό Μαγκρέμπ, με την οποία η κυβέρνηση της Μπουρκίνα Φάσο βρίσκεται σε ένοπλη σύγκρουση.

Μετά τον ανασχηματισμό της κυβέρνησης του Δεκεμβρίου 2023, ο Ουεντραόγκο έγινε επίσης ένας από τους κρατικούς υπουργούς της κυβέρνησης.

Ο Ουεντραογκό διορίστηκε πρωθυπουργός στις 7 Δεκεμβρίου 2024 αφού ο πρόεδρος Ιμπραήμ Τραορέ διέλυσε την προηγούμενη κυβέρνηση στις 6 Δεκεμβρίου 2024.

## Βραβεύσεις
Στις 8 Δεκεμβρίου 2023 ο Ουεντραογκό παρασημοφορήθηκε με το Τάγμα του Επιβήτορα (Ordre de l'Étalon).

## Παραπομπές

Κατηγορία:Πρωθυπουργοί της Μπουρκίνα Φάσο
Κατηγορία:Ηγέτες εν ενεργεία
Κομητεία Οσεόλα (Μίσιγκαν)

Η **Κομητεία Οσεόλα** () είναι κομητεία στην πολιτεία του Μίσιγκαν των Ηνωμένων Πολιτειών. Κατά την απογραφή του 2020, ο πληθυσμός ήταν 22.891 κάτοικοι. Η διοικητική πρωτεύουσα (*έδρα*) είναι το Ριντ Σίτι. 

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση  573 τετραγωνικών μιλίων (1.480 km2) , εκ των οποίων τα 566 τετραγωνικά μίλια (1.470 km2 ) είναι γη και τα 6,7 τετραγωνικά μίλια (17 km2 ) (6,7%) καλύπτονται από ύδατα (λίμνες, ποτάμια). 

### Γειτονικές κομητείες

* Κομητεία Μισάουκι (βορειοανατολικά)
* Κομητεία Κλερ (ανατολικά)
* Κομητεία Ιζαμπέλα (νοτιοανατολικά)
* Κομητεία Μεκόστα (νότια)
* Κομητεία Νιούεϊγκο (νοτιοδυτικά)
* Κομητεία Λέικ (δυτικά)
* Κομητεία Γουέξφορντ (βορειοδυτικά)

## Παραπομπές


Κατηγορία:Κομητείες του Μίσιγκαν
Κομητεία Οσεόλα (Φλόριντα)

Η **Κομητεία Οσεόλα** () είναι κομητεία στην πολιτεία της Φλόριντα των Ηνωμένων Πολιτειών. Κατά την απογραφή του 2020, ο πληθυσμός ήταν 388.656 κάτοικοι. Η διοικητική πρωτεύουσα (*έδρα*) είναι το Κίσιμι. 

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.506 τετραγωνικών μιλίων (3.900 km2 ), εκ των οποίων τα 1.327 τετραγωνικά μίλια (3.440 km2 ) είναι στεριά και τα 178 τετραγωνικά μίλια (460 km2 ) (11,9%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Όραντζ (βόρεια)
* Κομητεία Μπρέβαρντ (βορειοανατολικά)
* Κομητεία Ίντιαν Ρίβερ (νοτιοανατολικά)
* Κομητεία Οκιτσόμπι (νότια)
* Κομητεία Χάιλαντς (νοτιοδυτικά)
* Κομητεία Πολκ (δυτικά)
* Κομητεία Λέικ (βορειοδυτικά)

## Παραπομπές


Κατηγορία:Κομητείες της Φλόριντα
Ιερά Μητρόπολις Καλής Ελπίδος

Η **Ιερά Μητρόπολις** **Καλής Ελπίδος**, είναι μια τις επαρχίες του Πατριαρχείου Αλεξάνδρειας και πάσης Αφρικής.

Η Μητρόπολη έχει ιδρυθεί το 1968 και περιλαμβάνει τις Επαρχίες Ανατολικού Ακρωτηρίου, Βόρειου Ακρωτηρίου, Δυτικού Ακρωτηρίου, Κουαζούλου-Νατάλ και Φρι Στέιτ της Νότιας Αφρικής καθώς και τα κράτη Ναμίμπια, Εσουατίνι, Λεσότο.

Σημερινός μητροπολίτης είναι ο Σέργιος (Κυκκώτης).

## Ιστορικά στοιχεία
Η Ιερά Μητρόπολη Καλής Ελπίδος ιδρύθηκε με Πατριαρχικό και Συνοδικό Τόμο, στις 14 Νοεμβρίου 1968, με απόσπαση περιοχών από την Ιερά Μητρόπολη Ιωαννουπόλεως και Πρετορίας. Πρώτος μητροπολίτης εξελέγη ο Αρχιμανδρίτης Παύλος Βαρνάβας, ο οποίος καταγόταν από την Λεμεσό της Κύπρου και υπηρετούσε έως τότε στην Μητρόπολη Ιωαννουπόλεως. Μετά τον θάνατό του το 1999, εξελέγη διάδοχος του ο Αρχιμανδρίτης Σέργιος Κυκκώτης, ο οποίος υπηρετούσε στην Μητρόπολη ως ιερατικός προϊστάμενος της κοινότητας του Πορτ Ελίζαμπεθ.

## Επισκοπικός κατάλογος

## Ναοί
### Νότια Αφρική
* Ιερός Καθεδρικός Ναός Αγίου Γεωργίου, Κέιπ Τάουν
* Ιερός Ναός Αγίων Ραφαήλ, Νικόλαος και Ειρήνη, Κέιπ Τάουν (Ροντέμπος)
* Ιερός Ναός Κοιμήσεως της Θεοτόκου, Πορτ Ελίζαμπεθ
* Ιερός Ναός Παμμεγίστων Ταξιαρχών, Τζορτζ
* Ιερός Ναός Αγίου Γεωργίου, Ανατολικό Λονδίνο
* Ιερός Ναός Αγίας Τριάδος, Ντούρμπαν
* Ιερός Ναός Αγίου Νικολάου, Αγίου Γερασίμου και Αποστόλου Ανδρέα, Ντούρμπαν
* Ιερός Ναός Ευαγγελισμού της Θεοτόκου, Μπλοεμφοντέιν
* Ιερός Ναός Κοιμήσεως της Θεοτόκου, Ουέλκομ
* Ιερός Ναός Αγίου Μάρκου, Πητερμάριτζμπουργκ
* Ιερός Ναός Αγίας Κυριακής, Glencoe
* Ιεραποστολικό Κέντρο Αγίου Ιωάννου του Θεολόγου, Κέιπ Τάουν (Khayelitsha)

### Ναμπίμπα
* Ιερός Ναός Αγίου Ιωάννου του Προδρόμου, Γουάλβις Μπέι  
* Ορθόδοξη Κοινότητα, Βίντχοκ

### Εσουατίνι
* Ιερός Ναός Αγίου Γεωργίου, Μπαμπάνε

## Μονές
* Ιερό Ησυχαστήριο Αγίας Μαρίας της Αιγυπτίας, Ρόμπερτσον, Νότια Αφρική

## Εξωτερικοί σύνδεσμοι
* Σελίδα Facebook Ιεράς Μητροπόλεως Καλής Ελπίδος

## Παραπομπές

Καλής Ελπίδος
Κομητεία Οτάβα (Μίσιγκαν)

Η **Κομητεία Οτάβα** () είναι κομητεία στην πολιτεία του Μίσιγκαν των Ηνωμένων Πολιτειών. Κατά την απογραφή του 2020, ο πληθυσμός ήταν 296.200 κάτοικοι. Η διοικητική πρωτεύουσα (*έδρα*) είναι το Γκραντ Χέιβεν.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.631 τετραγωνικών μιλίων (4.220 km2 ), εκ των οποίων τα 563 τετραγωνικά μίλια (1.460 km2) είναι στεριά και τα 1.068 τετραγωνικά μίλια (2.770 km2 ) (65%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Μασκέγκον (βόρεια)
* Κομητεία Κεντ (ανατολικά)
* Κομητεία Άλεγκαν (νότια)
* Κομητεία Ρασίν, Ουισκόνσιν (νοτιοδυτικά)
* Κομητεία Μιλγουόκι, Ουισκόνσιν (δυτικά)

## Παραπομπές


Κατηγορία:Κομητείες του Μίσιγκαν
Κομητεία Οτάβα (Οκλαχόμα)

Η **Κομητεία Οτάβα** () είναι κομητεία στην πολιτεία της Οκλαχόμα των Ηνωμένων Πολιτειών. Κατά την απογραφή του 2020, ο πληθυσμός ήταν 30.285 κάτοικοι. Η διοικητική πρωτεύουσα (*έδρα*) είναι το Μιάμι.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση  485 τετραγωνικών μιλίων (1.260 km2 ) , εκ των οποίων τα 471 τετραγωνικά μίλια (1.220 km2 ) είναι στεριά και τα 14 τετραγωνικά μίλια (36 km2 ) (2,8%) καλύπτονται από ύδατα (λίμνες, ποτάμια). Είναι η τέταρτη μικρότερη κομητεία στην Οκλαχόμα σε έκταση. Το ανατολικό τμήμα της κομητείας βρίσκεται στις πεδιάδες Όζαρκ, ενώ το δυτικό στις πεδιάδες Νιόσο.

### Γειτονικές κομητείες

* Κομητεία Τσερόκι, Κάνσας (βόρεια)
* Κομητεία Νιούτον, Μιζούρι (ανατολικά)
*Κομητεία ΜακΝτόναλντ, Μιζούρι (νοτιοανατολικά)
* Κομητεία Ντέλαγουερ (νότια)
* Κομητεία Κρεγκ (δυτικά)

## Παραπομπές


Κατηγορία:Κομητείες της Οκλαχόμα
Κομητεία Οτάβα (Οχάιο)

Η **Κομητεία Οτάβα** () είναι κομητεία στην πολιτεία του Οχάιο των Ηνωμένων Πολιτειών. Κατά την απογραφή του 2020, ο πληθυσμός ήταν 40,364 κάτοικοι. Η διοικητική πρωτεύουσα (*έδρα*) είναι το Πορτ Κλίντον.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 585 τετραγωνικών μιλίων (1.520 km2 ), εκ των οποίων τα 255 τετραγωνικά μίλια (660 km2) είναι στεριά και τα 330 τετραγωνικά μίλια (850 km2 ) (56%) καλύπτονται από ύδατα (λίμνες, ποτάμια). Είναι η τρίτη μικρότερη κομητεία στο Οχάιο σε έκταση. Συνορεύει με το Οντάριο κατά μήκος της λίμνης Ήρι.

### Γειτονικές κομητείες

* Κομητεία Έσσεξ, Οντάριο - Καναδάς (βορειοανατολικά)
* Κομητεία Ήρι (νοτιοανατολικά)
* Κομητεία Σάντασκι (νότια)
* Κομητεία Γουντ (δυτικά)
* Κομητεία Λούκας (βορειοδυτικά)

## Παραπομπές


Κατηγορία:Κομητείες του Οχάιο
Κομητεία Πόουπ (Άρκανσο)

Η **Κομητεία Πόουπ** () είναι κομητεία στην πολιτεία του Άρκανσο των Ηνωμένων Πολιτειών. Κατά την απογραφή του 2020, ο πληθυσμός ήταν 63.381 κάτοικοι. Η διοικητική πρωτεύουσα (*έδρα*) είναι το Ράσελβιλ.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 831 τετραγωνικών μιλίων (2.150 km2 ), εκ των οποίων τα 813 τετραγωνικά μίλια (2.110 km2 ) είναι στεριά και τα 18 τετραγωνικά μίλια (47 km2 ) (2,2%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Σίρσι (βορειοανατολικά)
* Κομητεία Βαν Μπιούρεν (βορειοανατολικά)
* Κομητεία Κόνγουεϊ (νοτιοανατολικά)
* Κομητεία Γελ (νότια)
* Κομητεία Λόγκαν (νοτιοδυτικά)
* Κομητεία Τζόνσον (δυτικά)
* Κομητεία Νιούτον (βορειοδυτικά)

## Παραπομπές


Κατηγορία:Κομητείες του Άρκανσο
Κομητεία Πόουπ (Ιλινόι)

Η **Κομητεία Πόουπ** () είναι κομητεία στην πολιτεία του Ιλινόι των Ηνωμένων Πολιτειών. Κατά την απογραφή του 2020, είχε πληθυσμό 3.763 κατοίκων, γεγονός που την καθιστά τη δεύτερη λιγότερο πυκνοκατοικημένη κομητεία στο Ιλινόι. Η διοικητική πρωτεύουσα (*έδρα*) είναι η Γκολκόντα.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 374 τετραγωνικών μιλίων (970 km2 ), εκ των οποίων τα 369 τετραγωνικά μίλια (960 km2 ) είναι γη και τα 5,5 τετραγωνικά μίλια (14 km2 ) (1,5%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Σόλιν (βόρεια)
* Κομητεία Χάρντιν (ανατολικά)
* Κομητεία Λίβινγκστον, Κεντάκι (νοτιοανατολικά)
* Κομητεία Μασάακ (νοτιοδυτικά)
* Κομητεία Τζόνσον (δυτικά)
* Κομητεία Ουίλιαμσον (βορειοδυτικά)

## Παραπομπές


Κατηγορία:Κομητείες του Ιλινόι
Yakovlev AIR-5

Το **Yakovlev AIR-5** ήταν σοβιετικό μονοκινητήριο υψηλοπτέρυγο μονοπλάνο το οποίο ανέπτυξε το Γραφείο Σχεδιασμού Yakovlev. Προωθούνταν από κινητήρα Wright J-4 Whirlwind των 200 hp, είχε άτρακτο κατασκευασμένη από ατσάλινους σωλήνες, ξύλινες πτέρυγες και κλειστό κόκπιτ για τον πιλότο και έως και τρεις επιβάτες του. Εν τέλει ο αμερικανικής προέλευσης Whirlwind δεν ήταν διαθέσιμος με συνέπεια το AIR-5 να παραμείνει πρωτότυπο και να αναπτυχθεί μία μικρότερων διαστάσεων εκδοχή του, το AIR-6, που προωθούνταν από τον εγχώριας κατασκευής Shvetsov M-11.

## Παραπομπές

## Βιβλιογραφία
* 
* 
* 

AIR-5
Κατηγορία:Αεροσκάφη γενικής χρήσης
Αλοάρα

Η **Αλοάρα** της Κάπουα (απεβ. το 992), ήταν σύζυγος τού πρίγκιπα της Κάπουα από τη δεκαετία του 960 έως το 981, και στη συνέχεια συγκυβερνήτρια της Κάπουα από κοινού με τον γιο της από το 982 έως το 992. Λέγεται ότι κυβέρνησε τα κράτη της με μεγάλη ικανότητα. 

## Βιογραφία
Παντρεύτηκε τον Πάντουλφ τον Σιδεροκέφαλο, πρίγκιπα της Κάπουα και του Μπενεβέντο. Ο σύζυγός της απεβίωσε στην Κάπουα το 981, αφήνοντας πέντε γιους από την Αλοάρα: τον Λάντουλφλφ Δ΄ πρίγκιπα της Κάπουα και του Μπενεβέντο, τον Πάντουλφ Β΄ πρίγκιπα του Σαλέρνο, τον Άτενουλφ κόμη και επίσης μαρκήσιο, ίσως του Καμερίνο, τον Λάντενουλφ Β΄ πρίγκιπα της Κάπουα, και τον Λάιντουλφ που τον διαδέχθηκε. 

Ο Λάντουλφ Δ΄ έχασε τη ζωή του σε μάχη πολεμώντας για τον βασιλιά της Γερμανίας, το 982, εναντίον των Ρωμαίων (Ελλήνων) και των Σαρακηνών. Ο αδελφός του Λάντενουλφ τον διαδέχθηκε. Αλλά, όντας πολύ νέος, ο Όθων Α΄ της Γερμανίας του ανέθεσε το πριγκιπάτο της Κάπουα, ώστε η Αλοάρα να μπορέσει να κυβερνήσει κατά τη διάρκεια τής ζωής της μαζί του. Αυτό το διάταγμα επικυρώθηκε επίσης από τη Θεοφανώ, χήρα του Όθωνα Β΄ και αντιβασίλισσα, κατά τη διάρκεια της ανηλικότητας του Όθωνα Γ΄ . Η Αλοάρα άρχισε να εξουσιάζει το 982. Κυβέρνησε με πολλή σοφία και θάρρος. 

Ο Λάντενουλφ δολοφονήθηκε από πλεκτάνη των συγγενών του το 993, και ο αδελφός του Λάιντουλφ, ο οποίος τον διαδέχθηκε, καθαιρέθηκε από τον βασιλιά Όθωνα Γ΄ το 999, επειδή είχε εμπλοκή στο τέλος τού αδελφού του. 

Ο Βαρώνιος αναφέρει ότι ο Άγιος Νείλος ο Νεότερος της προείπε, ως τιμωρία για τη δολοφονία τού ανιψιού τού συζύγου της (τον οποίο μόλις είχε θανατώσει, από φόβο μήπως παρέμβει στα δικαιώματα τού γιου της), ότι οι απόγονοί της δεν θα βασίλευαν στην Κάπουα: μία προφητεία που δικαιώθηκε στη συνέχεια. 

## Αναφορές


## Βιβλιογραφία
* Henry Gardiner Adams, ed. (1857). "Aloara". A Cyclopaedia of Female Biography: 32. Wikidata Q115617429.

Κατηγορία:Λομβαρδοί
Λάντουλφ Α΄ αρχιεπίσκοπος του Μπενεβέντο

Ο **Λάντουλφ Α΄** (απεβ. το 982) ήταν επίσκοπος του Μπενεβέντο από το 956 και ο πρώτος αρχιεπίσκοπος του Μπενεβέντο από το 969.

Ο Λάντουλφ Α΄ χειροτονήθηκε επίσκοπος το αργότερο στις 19 Δεκεμβρίου 956, καθώς εκείνη την ημερομηνία ο πάπας Ιωάννης ΙΒ΄ του απηύθυνε επιστολή.  Τον Φεβρουάριο του 967, ο βασιλιάς της Γερμανίας Όθων Α΄ επισκέφθηκε το Μπενεβέντο και επιβεβαίωσε για τον Λάντουλφ την άμεση δικαιοδοσία του επί της επισκοπής του Σιπόντο (η οποία ουσιαστικά ενώθηκε με αυτήν του Μπενεβέντο) και επί του ιερού του Αγίου Μιχαήλ Αρκάντζελο σουλ Μόντε Γκαργκάνο σε δίπλωμα με ημερομηνία 13 Φεβρουαρίου. Η πόλη του Σιπόντο εκείνη την εποχή βρισκόταν εντός του Ρωμαϊκού (Βυζαντινού) κατεπανάτου της Ιταλίας, εκτός της εξουσίας του Όθωνα Α΄. 

Στις 26 Μαΐου 969, σε σύνοδο στη Ρώμη υπό την προεδρία του πάπα Ιωάννη ΙΓ΄, το Μπενεβέντο έγινε η δεύτερη επισκοπή στη νότια Ιταλία που αναβαθμίστηκε σε μητροπολιτικό βαθμό μετά την Κάπουα (μεταξύ 966 και 968).  Σε αυτή τη σύνοδο παρευρέθηκαν επίσης ο Όθων Α΄ και ο πρίγκιπας Πάντουλφ Α΄ του Μπενεβέντο, οι οποίοι και οι δύο μεσολάβησαν εκ μέρους της επισκοπής. Αυτές οι αλλαγές στο θρησκευτικό τοπίο της νότιας Ιταλίας έλαβαν χώρα εν μέσω της συνεχιζόμενης σύγκρουσης μεταξύ της Γερμανίας και της Ρωμαϊκής (Βυζαντινής) Αυτοκρατορίας για κυριαρχία στη νότια Ιταλία. Το 968, ο Ρωμαίος (Βυζαντινός) Αυτοκράτορας Νικηφόρος Β΄ Φωκάς ανύψωσε το Οτράντο σε μητροπολιτικό βαθμό. Η προαγωγή τού Μπενεβέντο ήταν μία απάντηση στην πρωτοβουλία του Νικηφόρου Β΄. Η βούλα του Ιωάννη ΙΓ΄ που απευθυνόταν στον Λανδούλφο επιβεβαιώνοντας την προαγωγή, είχε επίσης ημερομηνία 26 Μαΐου 969.  Η βούλα απαριθμεί τις επισκοπές σουφραγκανών υπό τον Λάντουλφ ως Sant'Agata dei Goti, Avellino, Frigento, Ariano, Ascoli, Bovino, Larinofe , και Alinofe . Επιβεβαιώνει επίσης το καθεστώς των Σιπόντo και Mόντε Γκαργκάνo. 

Ο Λάντουλφ είναι γνωστός για την επίβλεψη της παραγωγής αρκετών λειτουργικών rotulae (παπύρων) σε γραφή  Μπενεβέντου, που τώρα φυλάσσονται στη Βιβλιοθήκη Καζανατένσε στη Ρώμη. Αυτά πιθανότατα παρήχθησαν στο μοναστήρι της Αγίας Σοφίας. Ένα από αυτά, το ευλογητάριο Καζανατένσε 724, τελειώνει με τις λέξεις «είμαι του επισκόπου Λάντουλφ» (LANDOLFI EPISCOPI SUM) με χρυσά κεφαλαία γράμματα.  Περιέχει δώδεκα εικόνες του αρχιεπισκόπου να δίνει χειροτονίες και ευλογίες.  Το «Πασχάλιο ειλητάριο» (Βιβλιοθήκη του Βατικανού, 9820) είναι αντίγραφο ενός, που αρχικά κατασκευάστηκε για τον Λάντουλφ. 

Ο Λάντουλφ απεβίωσε το 982. 

## Παραπομπές


Κατηγορία:Λομβαρδοί
Ιερά Μητρόπολις Ζάμπιας και Μοζαμβίκης

Η **Ιερά Μητρόπολις Ζάμπιας και Μοζαμβίκης**, είναι μια από τις επαρχίες του Πατριαρχείου Αλεξάνδρειας και πάσης Αφρικής.

Η Μητρόπολη έχει ιδρυθεί το 2001 και σήμερα περιλαμβάνει τα κράτη της Ζάμπιας και της Μοζαμβίκης.

Σημερινός μητροπολίτης είναι ο Ιωάννης (Τσαφταρίδης).

## Ιστορικά στοιχεία
Η Ιερά Επισκοπή Ζάμπιας ιδρύθηκε με Πατριαρχικό και Συνοδικό Τόμο, στις 22 Φεβρουαρίου 2001, με απόσπαση από την Ιερά Μητρόπολη Ζιμπάμπουε. 

Με Πατριαρχικό και Συνοδικό Τόμο, στις 9 Οκτωβρίου 2009, ανυψώθηκε σε Ιερά Μητρόπολη του Πατριαρχικού Θρόνου. Στις 24 Νοεμβρίου 2015, εντάχθηκε στην πνευματική δικαιοδοσία της Μητροπόλεως το κράτος του Μαλάουι. Στις 26 Νοεμβρίου 2018, ιδρύθηκε η Ιερά Επισκοπή Μαλάουι, με απόσπαση από την Μητρόπολη. Από τον Μάιο του 2021, ο Μητροπολίτης Ζάμπιας διατελούσε τοποτηρητής της χηρεύουσας Ιεράς Επισκοπής Μοζαμβίκης.

Στις 15 Φεβρουαρίου 2024, με Πατριαρχικό και Συνοδικό Τόμο, στην πνευματική δικαιοδοσία της Μητροπόλεως προσαρτήθηκε το κράτος της Μοζαμβίκης, μετά και την κατάργηση της μέχρι τότε Ιεράς Επισκοπής Μοζαμβίκης.

## Εκπαιδευτική δραστηριότητα
### Προγράμματα υποτροφιών
Στην Ιερά Μητρόπολη Ζάμπιας και Μοζαμβίκης λειτουργούν προγράμματα υποτροφιών για μαθητές πρωτοβάθμιας και δευτεροβάθμιας εκπαίδευσης σε συνεργασία με την Ιερά Μητρόπολη Φθιώτιδος, όπου 20 μαθητές από τη Ζάμπια και τη Μοζαμβίκη φιλοξενούνται και φοιτούν στο Πρότυπο Εκκλησιαστικό Γυμνάσιο – Λύκειο Λαμίας «Όσιος Βησσαρίων ο Αγαθωνίτης».

### Έδρα Ελληνικής Γλώσσας και Πολιτισμού
Στις 26 Μαΐου 2025, στην Ιόνιο Ακαδημία, υπογράφτηκε πενταετής διαπανεπιστημονική συμφωνία συνεργασίας μεταξύ του Ιονίου Πανεπιστημίου, του Πανεπιστήμιο της Ζάμπιας (UNZA) και της Μητροπόλεως. Σκοπός της συμφωνίας είναι η λειτουργία της Έδρας Ελληνικής Γλώσσας και Πολιτισμού.

## Επισκοπικός κατάλογος

## Ναοί
### Ζάμπια
* Ιερός Ναός Αγίου Αλεξάνδρου Λουσάκα
* Ιερός Ναός Αγίων Βασιλείου και Δημητρίου Λουσάκα (Ιεραποστολικού Κέντρου)
* Ιερός Ναός Παμμεγίστων Ταξιαρχών Λουσάκα
* Ιερός Ναός Αγίου Νικολάου Καπίρι Μπόσι
* Ιερός Ναός Αγίου Ανδρέα Κίτουε
* Ιερός Ναός Ευαγγελισμού της Θεοτόκου Λουάνσιγια
* Ιερός Ναός Αγίου Νεκταρίου Chingola
* Ιερός Ναός Αγίου Γεωργίου Lake View
* Ορθόδοξη Κοινότητα Μόνγκου

### Μοζαμβίκη
μικρογραφία|Ιερός Καθεδρικός Ναός Παμμεγίστων Ταξιαρχών Μαπούτο
* Ιερός Καθεδρικός Ναός Παμμεγίστων Ταξιαρχών Μαπούτο
* Ιερός Ναός Αγίας Τριάδος Μπέιρα

## Ιεραποστολικά κέντρα
Στην Ιερά Μητρόπολη Ζάμπιας και Μοζαμβίκης λειτουργούν δύο ιεραποστολικά κέντρα
* Ιεραποστολικό Κέντρο Λουσάκας
* Ιεραποστολικό Κέντρο Τσιρούντου / «Βλαχάκηδων»

## Παραπομπές

## Εξωτερικοί σύνδεσμοι
Σελίδα Facebook Ιεράς Μητροπόλεως Ζάμπιας και Μοζαμβίκης

Ζάμπιας και Μοζαμβίκης
Αορτοπηξία

**Η αορτοπηξία** είναι μια χειρουργική επέμβαση κατά την οποία το αορτικό τόξο στερεώνεται στο στέρνο. Η επέμβαση αυτή έχει ως αποτέλεσμα το άνοιγμα του τραχειακού αυλού και εφαρμόζεται για τη θεραπεία σοβαρής τραχειομαλακίας ή συμπίεσης της τραχείας. 

Η τεχνική της αορτοπηξίας παρουσιάστηκε για πρώτη φορά το 1976 από τον Filler και τους συνεργάτες του, ως χειρουργική παρέμβαση για την αντιμετώπιση επεισοδίων υποξίας λόγω συμπίεσης της τραχείας, σε παιδιά με ιστορικό αποκατάστασης ατρησίας οισοφάγου.

Η αορτοπηξία μπορεί να πραγματοποιηθεί είτε με ανοικτή χειρουργική προσέγγιση (π.χ. θωρακοτομή), είτε με θωρακοσκοπική επέμβαση, ανάλογα με την ηλικία του ασθενούς και τη σοβαρότητα της πάθησης. Κατά την επέμβαση, το πρόσθιο τοίχωμα της αορτής καθηλώνεται στο στέρνο με ράμματα, ανυψώνοντας τη διπλανή τραχεία ώστε να μειωθεί η δυναμική συμπίεση και να εξαλειφθούν τα συμπτώματα. Σε κάποιες περιπτώσεις, η αορτοπηξία μπορεί να συνοδεύεται από άλλες τεχνικές υποστήριξης του αυλού, όπως η καθετοποίηση ή η τοποθέτηση ενδοτραχειακού νάρθηκα.

## Παραπομπές


## Εξωτερικοί σύνδεσμοι
* Αορτοπηξία για τη θεραπεία της τραχειομαλακίας σε παιδιά 
*  [Χειρουργικές προσεγγίσεις στην αορτοπηξία για σοβαρή τραχειομαλακία](https://www.jpedsurg.org/article/S0022-3468(13)00755-0/pdf)

Κατηγορία:Αγγειοχειρουργική
Γουλιέλμος της Απουλίας

Ο **Γουλιέλμος της Απουλίας**, λατιν.: *Guillelmus Apuliensis,* ήταν ποιητής και χρονικογράφος των Νορμανδών, που έγραψε τη δεκαετία του 1090. Το λατινικό του έπος, ***Gesta Roberti Wiscardi*** ("Οι πράξεις του Ροβέρτου Γυισκάρδου"), γραμμένο σε εξάμετρo, είναι μία από τις κύριες σύγχρονες πηγές για την κατάκτηση της νότιας Ιταλίας από τους Νορμανδούς, ιδιαίτερα για τη σταδιοδρομία του Ροβέρτου Γυισκάρδου, δούκα της Απουλίας (1059 &#x2013; 1085).

## Φόντο
Λίγα είναι γνωστά για τη ζωή του Γουλιέλμου πριν γράψει την ιστορία των Νορμανδών. Σε αντίθεση με τους άλλους δύο κύριους χρονικογράφους των Νορμανδών στην Ιταλία, τον Αμάτο του Μοντεκασίνο και τον Γοδεφρείδο Μαλατέρα, ο Γουλιέλμος ήταν πιθανώς λαϊκός, λόγω της σχετικής έλλειψης θρησκευτικών αναφορών στο έργο του.  Ο Γουλφ υποστηρίζει ότι ο Γουλιέλμος ήταν Λομβαρδός και όχι Νορμανδός, καθώς η μεταχείριση των Λομβαρδών χαρακτήρων στην ιστορία του είναι πολύ συμπονετική, σε σύγκριση με τους σύγχρονους Νορμανδούς ομολόγους του.  Ο Μπράουν υποστηρίζει ότι ο Γουλιέλμος γεννήθηκε από «ελληνόφωνους, Λομβαρδούς γονείς» ή από οποιονδήποτε άλλο συνδυασμό ενώσεων στο χωνευτήριο της Απουλίας, λόγω της συμπονετικής του γραφής για τους Ρωμαίους (Βυζαντινούς), καθώς και για τους Λομβαρδούς, προσθέτοντας επίσης ότι δεν ήταν ασυνήθιστο για τους Λομβαρδούς γονείς να δίνουν νορμανδικά ονόματα στα παιδιά τους μετά την άφιξη των Νορμανδών.  Η ελληνική σύνδεση είναι αξιοσημείωτη, καθώς ήταν πολύ γνώστης και εξοικειωμένος με το ρωμαϊκό (βυζαντινό) αυλικό σύστημα, τη γλώσσα και την ιστορία. 
μικρογραφία|Νόμισμα του Ρογήρου Α΄ Μπόρσα, δούκα της Απουλίας (1085-1111) στον οποίο ο Γουλιέλμος αφιέρωσε το έργο του, και στην Αυλή του οποίου πιθανότατα ανήκε ο Γουλιέλμος. Επιγρ.: ROGERIS DUX. Χάλκινο φόλλαρo που κόπηκε στο Σαλέρνο, 5,95 γραμ.
Το ποίημα του Γουλιέλμου *Gesta Roberti Wiscardi* πιθανότατα γράφτηκε κάποια στιγμή μεταξύ 1097 και 1099,  καθώς σημειώνει τις μάχες των σταυροφόρων στη Μ. Ασία κατά τη διάρκεια του 1097, αλλά όχι την πτώση της Ιερουσαλήμ το 1099.  Το ποίημα ήταν αφιερωμένο στον δούκα Ρογήρο Α΄ Μπόρσα, γιο του δούκα Ροβέρτου Γυισκάρδου, υπονοώντας ότι ήταν μέλος της Αυλής του πρώτου. Περισσότερο από τα έργα των δύο συναδέλφων του χρονικογράφων των Νορμανδών, του Αμάτου του Μοντεκασίνο και του Γοδεφρείδου Μαλατέρα, το έργο του Γουλιέλμου αποτελεί φόρο τιμής στον Ροβέρτο Γυισκάρδο, γεγονός που μπορεί να υποδηλώνει ότι ο Ρογήρος Α΄ το παρήγγειλε, για να ενισχύσει την αξίωσή του στους τίτλους τού πατέρα του.  Ο Μπράουν υποστηρίζει ότι το ποίημα είναι πολύ γενναιόδωρο προς τους Ρωμαίους (Βυζαντινούς), και αγγίζει τα όρια τού να είναι ένα κομμάτι της ρωμαϊκής (βυζαντινής) ιστορίας, όσο και ένα έργο που παραγγέλθηκε από τους Νορμανδούς. 

## Εκδόσεις
*  Translated from 

## Σημειώσεις

## Παραπομπές


### Πηγή
* 
* 

## Εξωτερικοί σύνδεσμοι
* 

Κατηγορία:Λομβαρδοί
Πρωτάθλημα καλαθοσφαίρισης ανδρών Greek Basketball League 2025-2026

Το πρωτάθλημα της **Stoiximan Greek Basketball League (G.B.L.) 2025–2026** αποτελεί την 86η διοργάνωση του ελληνικού πρωταθλήματος καλαθοσφαίρισης ανδρών και την 34η διοργάνωση σε επαγγελματικό επίπεδο υπό τον Ε.Σ.Α.Κ.Ε.. Η σεζόν ξεκίνησε το διήμερο 4 - 5 Οκτωβρίου 2025 με την πρώτη αγωνιστική της κανονικής περιόδου και θα ολοκληρωθεί τον Ιούνιο του 2026 με τους τελικούς του πρωταθλήματος.

Ο Ολυμπιακός είναι ο τρέχων κάτοχος του πρωταθλήματος για τo 2025.

## Ομάδες
Οι ομάδες που κατέλαβαν τις θέσεις 1 έως 11 την αγωνιστική περίοδο 2024–25, κέρδισαν τη συμμετοχή τους στο πρωτάθλημα της περιόδου 2025–26. Οι δύο πρώτες ομάδες του πρωταθλήματος της Elite League 2024–25, Α.Ο. Μυκόνου και Ηρακλής κέρδισαν την άνοδο τους στο πρωτάθλημα της GBL.

Το Λαύριο υποβιβάστηκε στην Elite League μετά από δέκα συνεχή χρόνια παρουσίας στην GBL. 

## Έδρες

### Τοποθεσίες και γήπεδα

## Κανονική περίοδος

### Βαθμολογία

Ενημερωμένο με τους αγώνες που διεξήχθησαν έως 30 Μαρτίου 2026. Πηγή: esake

**Κανόνες κατάταξης:** 1) Ρεκόρ νικών–ηττών: 2) Μεταξύ τους αποτελέσματα (Head-to-head): 3) Διαφορά πόντων στα μεταξύ τους παιχνίδια: 4) Συνολικός αριθμός πόντων στα μεταξύ τους παιχνίδια (καλύτερη επίθεση): 5) Διαφορά πόντων: 6) Συνολικοί πόντοι που έχουν σημειωθεί (καλύτερη επίθεση): 7) Κλήρωση 

### Αποτελέσματα

## Παραπομπές


## Εξωτερικοί σύνδεσμοι

* Επίσημος ιστότοπος της Greek Basketball League (GBL)
* Επίσημος ιστότοπος της Ελληνικής Ομοσπονδίας Καλαθοσφαίρισης

Κατηγορία:Α1 εθνική κατηγορία καλαθοσφαίρισης ανδρών
Κατηγορία:Καλαθοσφαίριση το 2025
Κατηγορία:Καλαθοσφαίριση το 2026
Λευκάδιος του Μπαγιέ

Ο **Λευκάδιος** ήταν επίσκοπος της Μπαγιέ από το πρώτο μισό του 6ου αιώνα.

Είναι ο πρώτος επίσκοπος της Μπαγιέ του οποίου η παρουσία είναι αποδεδειγμένη. Το 538 συμμετείχε στην Τρίτη Σύνοδο της Ορλεάνης. Έστειλε τον ιερέα Θεόδωρο ως αντιπρόσωπο στην Τέταρτη Σύνοδο της Ορλεάνης το 541 και ξανά στην Πέμπτη Σύνοδο της Ορλεάνης τον Οκτώβριο του 549.

## Παραπομπές


Κατηγορία:Ρωμαιοκαθολικοί επίσκοποι στη Γαλλία
Τρίτη Σύνοδος της Ορλεάνης

Η **τρίτη σύνοδος της εθνικής εμβέλειας,** ή **τρίτη σύνοδος της Ορλεάνης,** ήταν μια σύνοδος των επισκόπων της Γαλλίας. Άρχισε τις 7 Μαΐου του 538 και την προήδρευσε ο Λουπ, αρχιεπίσκοπος της Λυών. Η σύνοδος καθόρισε κυρίως: 

* την Κυριακή ως ημέρα του Κυρίου.
* την απαγόρευση αγροτικών εργασιών τις Κυριακές·
* την απαγόρευση στους κληρικούς να ασκούν τοκογλυφία·την απαγόρευση «εξορκισμού» ιερέων, ως μορφή κριτικής προς τον επίσκοπό τους (κανόνας 24, υπενθύμιση του κανόνα 18 της Συνόδου της Χαλκηδόνας το 451).
* ο επίσκοπος όφειλε να εξαγοράσει έναν Χριστιανό δούλο που υπηρετούσε έναν Ιουδαίο, εάν κατέφευγε στην εκκλησία για προστασία, σε αντίθεση με τα διατάγματα της Ύστερης Ρωμαϊκής Αυτοκρατορίας που απαιτούσαν την επιστροφή του στον κύριό του χωρίς περαιτέρω εγγυήσεις.

Ένα συμβούλιο (*conciliabule*), για το οποίο δεν γνωρίζουμε το θέμα, πραγματοποιήθηκε στην Ορλεάνη το 540.

## Παραπομπές


Κατηγορία:Σύνοδοι
Κατηγορία:Ορλεάνη
Βαν Γκογκ (κρατήρας)

Ο **Βαν Γκογκ** είναι ένας κρατήρας στον Ερμή . Το όνομά του υιοθετήθηκε από τη Διεθνή Αστρονομική Ένωση (IAU) το 1976. Ο Βαν Γκογκ πήρε το όνομά του από τον Ολλανδό ζωγράφο Βίνσεντ βαν Γκογκ . 

Νότια του Βαν Γκογκ βρίσκεται ο κρατήρας Μπερνίνι και ανατολικά ο Θερβάντες .
Αρχείο:Han_Kan_crater_Mariner_10_image_0166902.png|εναλλ.=Mariner 10 image with Van Gogh above center| Εικόνα απότον  Μάρινερ 10 με τον Βαν Γκογκ πάνω από το κέντρο
Αρχείο:Han_Kan_crater_MESSENGER_WAC_IGF_to_RGB.jpg|εναλλ.=Exaggerated color image by MESSENGER with Van Gogh above center| Υπερβολικά έγχρωμη εικόνα από το MESSENGER με τον Βαν Γκογκ πάνω από το κέντρο
Αρχείο:Van_Gogh_Han_Kan_Dickens_craters_EN0242610523M.jpg|εναλλ.=Han Kan (bottom center), Van Gogh (upper left), and Dickens (right) craters| Κρατήρες Χαν Γκαν (κάτω στο κέντρο), Βαν Γκογκ (πάνω αριστερά) και Ντίκενς (δεξιά)


## Παραπομπές


Κατηγορία:Βίνσεντ βαν Γκογκ
Κατηγορία:Κρατήρες πρόσκρουσης
Μαρία Αυτζή

Η **Μαρία Αυτζή**, γεννημένη στις 18 Μαΐου 1990 στη Βέροια, είναι Ελληνίδα αθλήτρια της καλαθοσφαίρισης. Διαθέτοντας ύψος 168 εκατοστά, αγωνίζεται ως πλέι μέικερ και σούτινγκ γκαρντ. Έχει αγωνιστεί σε όλα τα ηλικιακά κλιμάκια των αναπτυξιακών εθνικών ομάδων της Ελλάδας.

## Στατιστικά διεθνών διοργανώσεων
*Τελευταία ενημέρωση*: *28 Ιουλίου 2025*

### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Αυτζή παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Αυτζή παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Εξωαγωνιστική ζωή
Η Αυτζή είναι πτυχιούχος του Τμήματος Επιστήμης Φυσικής Αγωγής και Αθλητισμού του Αριστοτέλειου Πανεπιστημίου Θεσσαλονίκης με ειδικότητα την καλαθοσφαίριση.

## Παραπομπές


## Εξωτερικοί σύνδεσμοι
* Μαρία Αυτζή, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Maria Aftzi, στατιστικά στον επίσημο ιστότοπο της FIBA. 
* Maria Aftzi, στατιστικά στον επίσημο ιστότοπο της FIBA για τα Πρωταθλήματα 3x3. 
* Maria Avtzi, στατιστικά στον ιστότοπο EuroBasket.com. 
* Maria Aftzi, στατιστικά στον ιστότοπο FlashScore.com. 
* Maria Aftzi, στατιστικά στον ιστότοπο SofaScore.com. 
* Maria Aftzi, στατιστικά στον ιστότοπο ProBallers.com. 
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Φιλίππου Βέροιας
Κατηγορία:Καλαθοσφαιρίστριες Siemens
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Αναγέννησης Νέου Ρυσίου
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Κρόνου Αγίου Δημητρίου
Κατηγορία:Καλαθοσφαιρίστριες Καλυβίων Θορικού
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες Ο.Α. Χανίων
Κατηγορία:Καλαθοσφαιρίστριες Μαχράμ Τεχεράνης
Κατηγορία:Καλαθοσφαιρίστριες Νόις Τάιγκερς
Κατηγορία:Καλαθοσφαιρίστριες ΜπαςΚάτς Χαϊδελβέργης
Κατηγορία:Καλαθοσφαιρίστριες Α.Σ. Πανόραμα
Κατηγορία:Καλαθοσφαιρίστριες Ηρακλή Θεσσαλονίκης
Κατηγορία:Καλαθοσφαιρίστριες Αθηναϊκού
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Ιερά Μητρόπολις Νουβίας

Η **Ιερά Μητρόπολις Νουβίας**, είναι μια τις επαρχίες του Πατριαρχείου Αλεξάνδρειας και πάσης Αφρικής.

Στη δικαιοδοσία της Μητρόπολης περιλαμβάνονται τα κράτη του Σουδάν και της Ερυθραίας.

Σημερινός μητροπολίτης διατελεί ο Σάββας (Χειμωνέτος).

## Ιστορικά στοιχεία
[αριστερά|μικρογραφία|Καθεδρικός Ναός Ευαγγελισμού της Θεοτόκου, [Χαρτούμ.]]
Η Ιερά Μητρόπολις Χαρτούμ ιδρύθηκε το 1908, με το ποίμνιό της να αποτελείται κυρίως από Ορθόδοξους Έλληνες που είχαν μετακινηθεί στο Σουδάν στις αρχές του 20ού αιώνα και ίδρυσαν την πρώτη Ορθόδοξη εκκλησία στο Χαρτούμ το 1910. Ωστόσο, μετά την επιβολή του ισλαμικού νόμου (Σαρία) το 1983 και το ξέσπασμα ενός παρατεταμένου εμφυλίου πολέμου, οι περισσότεροι Ευρωπαίοι εγκατέλειψαν τη χώρα, με αποτέλεσμα το ποίμνιο της Μητροπόλεως να συρρικνωθεί δραματικά.

Στις 23 Νοεμβρίου 2013, με απόφαση της Ιεράς Συνόδου, η Μητρόπολη μετονομάστηκε σε Μητρόπολη Νουβίας, τιμώντας το ιστορικό όνομα της περιοχής της Νουβίας.

Στις 15 Φεβρουαρίου 2024, κατόπιν προτάσεως του Πατριάρχη Αλεξανδρείας Θεοδώρου Β΄ και με απόφαση της Ιεράς Συνόδου, δημιουργήθηκε η Ιερά Επισκοπή Τζούμπας και Νοτίου Σουδάν, με απόσπαση από την Μητρόπολη.

## Επισκοπικός κατάλογος

## Παραπομπές

## Εξωτερικοί σύνδεσμοι

Νουβίας